OpenLLM-France/wikimedia huggingface dataset:
# Natxo Zenborain

Natxo Zenborain (Iruñea, Nafarroa, 1960ko urtarrilaren 19a) artista da.

## Bizitza

Gaztetatik artearen munduan murgilduta, 1979an artearen inguruko gaien lankide modura hasi zen, La Gaceta del Norte, Deia eta Cuatrovientos agerkarietan. Adierazpide grafikoaren alor gehientsuenak lantzen ditu, eta sailkatzen gaitza da bere lana. Pintura, horma-irudiak, argazkigintza ohikoa zein argazkietan oinarritutako lan esperimentalak, diaporamak, eskultura, dekorazioa, psicoart deitzen duen irudi psikodelikoak, performance eta instalazioak, marrazkia, Interneterako sorturiko artelan birtualak...
Gaietan eta generoetan bezalatsu, tekniketan ere oso eklektikoa da, eskulana eta lan digitalak tartekatuz, eta, askotan, lantzen dituen alor eta teknika guztiak fusionatuz. Izan ere, aitzindaria izan da teknologia berriak eta eskuz egindako artelan ukigarriaren kontzeptu klasikoa uztartzen, eta bere lan asko Interneten daude ikusgai. Erakusketa ugari egin ditu Nafarroan zein Espainiako hainbat hiritan; atzerrian, 1998an New Yorken erakutsi zuen bere lana talde-erakusketa baten barruan, eta postal zein kartel bidez zabalkunde handia izan dute berak sortutako hainbat irudik. Publizitaterako lanak ere egin ohi ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12264727
# Natxo de Felipe... eta Oskorri sortu zen

Natxo de Felipe eta Oskorri sortu zen Oskorri musika talde euskaldunak 1981ean plazaratutako diskoa da, zentsurak debekatu zituelako lehenago argitaratu ezin izan zituzten abestiek osatua.

## Abestiak

* "Bertolt Brechten gorazarrez"
* "Kristo ni eta gizonak"
* "Non zaude ez dakit"
* "Txili"
* "Dabil beharrean"
* "Agur jaunik"
* "Aiangizko herrian"
* "Kexa eta promesa"
* "Kapitain pilotu"
* "Zergatik zara zu mitozale"
* "Ene maiteari"
* "Ogi lurrari"

## Erreferentziak

* ↑ «Natxo de Felipe: Otsoarekin eta musikarekin bihotz-ximikoak sentituko dituzu - Altsasu» Guaixe.eus (Noiz kontsultatua: 2022-05-22).
* ↑ Oskorri. 2022-04-01 (Noiz kontsultatua: 2022-05-22).

## Kanpo estekak

* Diskoari buruzko informazioa, Elkarlanean argitaletxearen webgunean.
* https://guaixe.eus/altsasu/1395820137363-natxo-de-felipe-otsoarekin-eta-musikarekin-bihotz-ximikoak-sentituko-dituzu
* Datuak: Q12264728
# Natxo Garro

Ignacio Garro Gomez de Carrero (Gasteiz, Araba, 1981eko apirilaren 21a - ), futbolean Natxo Garro bezala ezaguna, euskal herritar futbolari ohia da, erdilari lanetan aritzen zena. 2011an Club Deportivo Mirandések fitxatu zuen.

## Estatistikak

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Bilbao Athletic | 2.B | 1999/00 | 29 | 2 | - | - | - | - | - | - | - | - | 29 | 2 |
| Bilbao Athletic | 2.B | 2000/01 | 25 | 0 | - | - | - | - | - | - | - | - | 25 | 0 |
| Bilbao Athletic | Denera | Denera | 54 | 2 | - | - | - | - | - | - | - | - | 54 | 2 |
| Amurrio | 2.B | 2001/02 | 27 | 3 | 2 | 0 | - | - | - | - | - | - | 29 | 3 |
| Amurrio | Denera | Denera | 27 | 3 | 2 | 0 | - | - | - | - | - | - | 29 | 3 |
| Bilbao Athletic | 2.B | 2002/03 | 4 | 0 | - | - | - | - | - | - | - | - | 4 | 0 |
| Bilbao Athletic | Denera | Denera | 4 | 0 | - | - | - | - | - | - | - | - | 4 | 0 |
| Amurrio | 2.B | 2002/03 | 15 | 1 | - | - | - | - | - | - | - | - | 15 | 1 |
| Amurrio | Denera | Denera | 15 | 1 | - | - | - | - | - | - | - | - | 15 | 1 |
| Burgos | 2.B | 2003/04 | 12 | 0 | 1 | 0 | - | - | - | - | - | - | 13 | 0 |
| Burgos | 2.B | 2004/05 | 34 | 2 | 2 | 0 | - | - | - | - | - | - | 36 | 2 |
| Burgos | Denera | Denera | 46 | 2 | 3 | 0 | - | - | - | - | - | - | 49 | 2 |
| Murcia | 2. | 2005/06 | 22 | 2 | 1 | 0 | - | - | - | - | - | - | 23 | 2 |
| Murcia | Denera | Denera | 22 | 2 | 1 | 0 | - | - | - | - | - | - | 23 | 2 |
| Las Palmas | 2. | 2006/07 | 33 | 1 | 1 | 0 | - | - | - | - | - | - | 34 | 1 |
| Las Palmas | Denera | Denera | 33 | 1 | 1 | 0 | - | - | - | - | - | - | 34 | 1 |
| Alaves | 2. | 2007/08 | 20 | 0 | 2 | 0 | - | - | - | - | - | - | 22 | 0 |
| Alaves | 2. | 2008/09 | 15 | 1 | 0 | 0 | - | - | - | - | - | - | 15 | 1 |
| Alaves | Denera | Denera | 35 | 1 | 2 | 0 | - | - | - | - | - | - | 37 | 1 |
| Eibar | 2.B | 2009/10 | 23 | 0 | 1 | 0 | - | - | - | - | - | - | 24 | 0 |
| Eibar | 2.B | 2010/11 | 21 | 0 | 1 | 0 | - | - | - | - | - | - | 22 | 0 |
| Eibar | Denera | Denera | 44 | 0 | 2 | 0 | - | - | - | - | - | - | 46 | 0 |
| Mirandes | 2.B | 2011/12 | 27 | 0 | 10 | 0 | - | - | - | - | - | - | 37 | 0 |
| Mirandes | Denera | Denera | 27 | 0 | 10 | 0 | - | - | - | - | - | - | 37 | 0 |
| Ibilbide osoan | Ibilbide osoan | Ibilbide osoan | 309 | 12 | 19 | 0 | - | - | - | - | - | - | 328 | 12 |

## Kanpo estekak

* Fitxa - www.athletic-club.eus
* Datuak: Q6957192
# Natxo González

José Ignacio González Sáenz, Natxo González bezala ezagututa (Gasteiz, 1966ko uztailaren 29a) Euskal Herriko futbolari ohi eta entrenatzailea da. Gaur egun, CF Rius Deportiu taldea zuzentzen du.
* Datuak: Q11929086
* Multimedia: Natxo González / Q11929086
# Natxo Lezkano

Natxo Lezkano Moya (Portugalete, Bizkaia, 1972ko urriaren 17a - ) saskibaloi-entrenatzailea da.
2001eko irailaren 29an egin zuen debuta ACB ligan entrenatzaile gisa, hain zuzen ere, Saski Baskoniako bigarren entrenatzaile gisa. 2007ko martxoaren 4an, Velimir Perasovicek entrenatzeari utzi eta Natxo lehenengo entrenatzaile jarri zuten. 4 egun geroago, martxoaren 8an, bigarren entrenatzaile izatera pasatu zen Bozidar Maljkovic entrenatzailearen fitxaketa dela eta.
2007ko abuztuaren 1ean Saski Baskonia uzteko erabakia hartu zuen beste talde batean lehen entrenatzailea izateko asmotan.

## Taldeak

* Saski Baskonia, Gasteizen - 2001-2007ko abuztuaren 1

## Palmaresa

* 3 Espainiako Errege Kopa (2001-2002, 2003-2004, 2005-2006)
* ACB Liga 1 (2001-2002)
* Espainiako Errege Kopako finalista (2002-2003)
* 3 alditan Final Fourreko finalista (2005, 2006, 2007)
* 2 alditan ACB Ligako finalista (2004-2005, 2005-2006)
* Datuak: Q8014436
# Natxo López

Ignacio "Natxo" López Muro (Iruñea, 1976ko uztailaren 17a) nafar telebista zuzendari eta gidoigilea da.
Iruñean Ikus-entzunezko Komunikazioa ikasi ondoren, 7 vidas telesaileko gidoi taldean praktikak egitea lortu zuen. Eta berritu ez zioten arren, Globomedian geratu zen Periodistas telesailaren dokumentalista gisa.

## Filmografia hautatua

* 7 vidas (2001-05)
* La familia Mata (2007)
* Hispania, la leyenda (2010-11)
* Con el culo al aire (2013-14)
* Allí abajo (2015-17)
* Caronte (2020)
* Operación Marea Negra (2021)

## Erreferentziak

* ↑ aisge.es

## Kanpo estekak

* Datuak: Q107360626
# Nathalie (filma)

Nathalie Christian-Jaque frantziarrak 1957an egindako film komikoa da.

## Sinopsia

Oharra: Atal honek istorio osoa edo amaiera argitzen du.
Nathalie modelo delikatua da, Boran jostunarengan lan egiten dutena. Modako aurkezpen baten amaieran, Lancyko kondesak bitxi eder bat lapurtu izana leporatzen dio, eta Pipart komisarioak susmoa du. Baina Nathaliek eutsi, klipa aurkitu, berreskuratu eta kondesari itzultzerakoan, hilik aurkitzen du.

## Aktoreak

* Martine Carol : Nathalie Princesse
* Lise Delamare : Lancyko kondesa
* Mischa Auer : Cyril Boran
* Philippe Clay : Adolphe Faisant "Coco la girafe"
* Michel Piccoli : Franck Marchal
* Aimé Clariond : Auguste Claude Superbe de Lancy
* Louis Seigner : Pipart komisarioa
* Jacques Dufilho : Simon
* Jess Hahn : Sam
* Fernand Rauzena : Cocoren laguna
* Frédéric O'Brady : "Patins à ressort"
* Hubert Noël : Serge Lambert
* Jacques Mauclair : Emile Truffaut
* Pierre Goutas : Cocoren laguna
* Corrado Guarducci : ile-apaintzailea
* Grégoire Gromoff : taxilaria
* Armande Navarre : Pivoine
* Françoise Brion : modeloa
* Luce Fabiole : bidaiaria
* Jacques Mancier : inspektorea
* Blanche Ariel
* André Badin

## Kanpo estekak

* Datuak: Q3336530
# Nathalie Björn

Nathalie Björn, (Uppsala, Suedia, 1997ko maiatzaren 4a), futbolean aritzen den kirolari suediarra da.
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen futbolean Suedia ordezkatuz; Kanadako taldearen (urrezko domina) atzetik eta AEBko taldearen (bronzezko domina) aurretik sailkatu zen Suediako taldea.
Tokion, honako hauek osatzen zuten Suediako taldea: Hedvig Lindahl, Jonna Andersson, Emma Kullberg, Hanna Glas, Hanna Bennison, Magdalena Eriksson, Madelen Janogy, Lina Hurtig, Kosovare Asllani, Sofia Jakobsson, Stina Blackstenius, Jennifer Falk, Amanda Ilestedt, Nathalie Björn, Olivia Schough, Filippa Angeldal, Caroline Seger, Fridolina Rolfö, Anna Anvegård, Julia Roddar, Rebecka Blomqvist eta Zećira Mušovićek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Futbola, emakumezkoa. |

## Erreferentziak

* ↑ «Nathalie Björn» olympedia.org (Ingelesez)
* ↑ «Nathalie Björn» olympics.com (Gaztelaniaz)

## Kanpo estekak

* Datuak: Q20735460
* Multimedia: Nathalie Björn / Q20735460
# Nathalie Arthaud

Nathalie Arthaud (Peyrins, Drôme, 1970eko otsailaren 23a - ) frantziar politikari bat da.
2008 geroztik, ezker iraultzailea den Langile Borroka alderdiko bozeramailea da. 2008tik 2014a arte, Vaulx-en-Velineko zinegotzia izan zen.
2012ko frantziar lehendakari hauteskundeetan bere burua aurkeztu zuenean, bozen %0.56a lortu izan zuen. 2017ko frantziar lehendakari hauteskundeetan berriz aurkezten da Nathalie Arthaud anderea.

## Bizitza pribatua

Auto antolatzaileak zituen gurasoak. Bera aldiz, irakasle agregazioduna da ekonomia eta kudeaketa arloan. Bigarren mailako irakaskuntzan ari izan da lanean, Rillieux-la-Papeko Albart Camus kolegioan lehenik eta ondotik Pariserrian. 2011tik, Aubervillierseko Le Corbusier lizeoan lan egiten du.
2017ko frantziar lehendakari hauteskundeetan bere burua presentatu zuenean, kanpaina egiterakoan, bere lanean lan egiten segitzen zen hautagai bakarra izan zen, astean klaseak bi goizez emanez.

## Bizitza politikoa

2007ko frantziar lehendakari hauteskundeen denboran, Nathalie Arthaud Arlette Laguilleren bozeramailea zen. 2008tik 2014ra, gazteez arduratzen zen Vaulx-en-Velineko zinegotzia zen, Frantziako Alderdi Komunista, " Initiative citoyenne " eta Alternatiboak alderdiek eramandako zerrenda batean hautatua.

## Kanpo loturak

* Nathalie Arthauden bloga (Frantsesez)
* Datuak: Q439490
* Multimedia: Nathalie Arthaud / Q439490
# Nathalie Dielen

Nathalie Dielen (1966ko martxoaren 18a) arkularia da. Suitza ordezkatu zuen 2008ko Udako Olinpiar Jokoetan eta 2012ko Udako Olinpiar Jokoetan.

## Erreferentziak

* ↑ Nathalie Dielen
* ↑ Nathalie DIELEN

## Kanpo estekak

* Datuak: Q1756453
# Nathalie Carpanedo

Nathalie Carpanedo (Madril) madrildar paralinpiar kirolaria da, alpetar eski egokituan lehiatu zena.

## Kirol ibilbidea

Zortzi urte zituela hasi zen eskia praktikatzen, eta 2002an aldatu zen kirol egokitura, ezgaitasun bat eragin zion istripu bat izan ostean.
2007an Espainiako Txapelketetan aulkian zeuden emakumeei aukera eman zitzaizkienean, Carpanedok urte horretan bertan egin zuen bere debut nazionala.
2009tik hainbat ekitalditan lehiatu zen, Espainiako Txapelketetan barne, non urrezko bi domina irabazi zituen eslalon eta eslalon erraldoian.
2009an Espainiako Kirol Merituaren Errege Agindua jaso zuen. Carpanedo También Fundazioko kidea da, eta jatorrizko zortzi kideetako bat izan zen. Eski alpino egokituan aritu zen emakumezkoen lehen taldea izan zen Espainian. Talde horretako kide gisa, Teresa Silva, Esther Peris, Mariluz del Rio, Sandra Cavallé, Irene Villa eta Alberto Avilarekin entrenatzen du.

## Sariak eta aintzatespenak

* 2009an Espainiako Kirol Merituaren Errege Agindua.

## Erreferentziak

* 1 2 Entrevista a Nathalie Carpanedo - Esquí Adaptado. España: Nevasport.com.
* ↑ Irene Villa participará en el Campeonato de España de Esquí para Discapacitados | Deportes | EL PAÍS. España: El Pais 28 de febrero de 2007.
* 1 2 3 Dos oros y una plata para el Equipo Santiveri en el XXIII Campeonato de España de Esquí Alpino Adaptado. España: Cocemfe.es.
* ↑ Santacana y Cohí triunfan en Cerler. España: Heraldo.es.
* ↑ Santacana, Cohí y Pueyo, campeones de España - Esquí Adaptado. España: Nevasport.com.
* 1 2 Irene Villa vuelve a la competición con el Equipo de Esquí alpino adaptado de la Fundación También - Esquí - Esto es DxT. España: Estoesdxt.es 17 de enero de 2013.
* ↑ Ocho mujeres forman el primer equipo femenino de esquí alpino adaptado | Solidaridad. España: elmundo.es 20 de enero de 2009.

## Kanpo estekak

* Datuak: Q6968787
* Multimedia: Nathalie Carpanedo / Q6968787
# Nathalie (Virginia)

Nathalie Ameriketako Estatu Batuetako erroldak esleitutako leku bat da. Halifax konderrian dago, Virginia estatuan. 173 biztanle ditu, 7,77 kilometro koadroko azaleran banatuta.

## Ikus, gainera

* Halifax konderria

## Kanpo estekak

* Datuak: Q6038621
# Nathalie (abestia)

«Nathalie» 1964ko abesti frantsesa da. Berez, chanson française generokoa da. Hitzak Pierre Delanoëk idatzi zituen. Gilbert Bécaud abeslariak konposizioa eta interpretazioa egin zuen. Gerra Hotzaren garaian kokatzen den maitasunezko istoria azaltzen du.

## Historia

Pierre Delanoëk kontatu zuenez, urtebete behar izan zuen Gilbert Bécaud «Nathalie» abestia interpreta zezan konbentzitzeko. Hasieran abestiak «Natacha» izenburua zuen. Gaia Sobietar Batasunaren garaian, Gerra Hotzarne garaian, ezinezko maitasun bati buruzko istoria da. Neguan turista frantses bat Mosku, Plaza Gorria eta Leninen mausoleoa bisitatzen ari da. Nathalie izeneko errusiar gidari batekin dabil. Turista neskaren maitemintzen da. Abestiaren letrak adierazten arabera, elkarrekin gau bat igaro zuten. Gero gizona Parisera itzultzen da; bere buruan noizbait Parisen Nathalieren gidari izateko gogoa geldituko zen.

## Puxkin kafetegia

Azpimarratzekoa da abestiak Puxkin Kafetegia aipatzen duela (Cafe Pouchkine) baina 1964an ez zen horrelakorik Moskun. Horrelako kafetegia 1999an bat sortu zen, Gilbert Bécauden presentziarekin.

## Bertsioak

Abestiak arrakasta izan zuen eta, ondorioz, beste artistek bertsioak egin zituzten:
* 1967an, Hermanos Arriagada espainierazko bertsioa egin zuten.
* 1968an, Nicola Arigliano italieraz abestu zuen.
* 1970an, Gilbert Becaudek espainierazko bertsioa egin zuen.
* 1975ean, Richard Anthonyk frantsesezko beste bertsio bat grabatu zuen.

## Erreferentziak

* ↑ https://www.youtube.com/watch?v=R9PnLoz3Pc8

## Kanpo estekak

* (Frantsesez):Gilbert Bécauderen bertsioa Youtuben.
* Datuak: Q3336529
# Nazio Askapenerako Frontea (Grezia)

    Artikulu hau Greziako alderdi politikoari buruzkoa da; beste esanahietarako, ikus «Nazio Askapenerako Frontea».
Nazio Askapenerako Frontea-Nazio Askapenerako Herri Armada (grekoz: Ethinkon Apeleftherotikon Metopon-Ethnikos Laikos Apeleftherotikos Stratos), EAM-ELAS, Bigarren Mundu Gerraren garaian, alemaniarren eta italiarren zapalkuntzaren kontrako Greziako erresistentzia-taldea izan zen. 1941ean sortu zen, komunisten babesarekin. EAM alderdiak ELAS eratu zuen gero, bere adar armatua. Denborarekin gerrilla talderik indartsuena bihurtu zen Grezian. Administrazio-egitura garrantzitsua antolatu zuen. Alemaniarrek alde egin zutenean, EAMek herriaren bi herenak kontrolatzen zituen. 1944an ez zuten onartu britainiarren babesarekin ezarri zuten gobernua, eta Gerra Zibila sortu zen, 1949ra arte iraun zuena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q192254
* Multimedia: National Liberation Front (Greece) / Q192254
# Nazio-produktu gordin

Herrialde bateko nazio-produktu gordina (NPG) ondasun eta zerbitzu amaituen multzo bat da. Zehazki, produkzio faktoreen bitartez produzitutakoak eta merkatuan salduak denboraldi zehatz batean. Alde batera uzten dira herrialdean lan egiten duten atzerritarrak eta aintzat hartzen dira herritar nazionalak atzerrian lan egiten ari diren bitartean.

## BPG eta NPG-ren arteko desberdintasuna

Barne Produktu Gordina eta Nazio Produktu Gordinaren arteko desberdintasuna biek egiten duten produkzioaren neurketan datza: Barne Produktu Gordinak herrialde bateko produkzio osoa kuantifikatzen du, faktore produktiboaren jatorriari erreparatu gabe. Nazio Produktu Gordinak aldiz, herrialdean jatorria duten produkzio-faktoreek lortutako produktu edo zerbitzuak bakarrik neurtzen ditu.
Atzerrian lehiatzen ari den kirolari baten irabaziak bere herrialdeko Nazio Produktu Gordinaren barne egongo dira. Baina Barne Produktu Gordinari dagokionez, lehiatzen ari den herrialdearen Barne Produktu Gordinaren baitan egongo dira, lehen adierazi bezala, ez baita faktore produktiboaren jatorria aintzat hartzen neurketan.

## Kanpo estekak

* Datuak: Q182859
# Nazio Askapenerako Frontea

Nazio Askapenerako Frontea edo Nazio Askatasunerako Frontea hainbat partidu eta mugimenduren izena da:

## Nazio Askatasunerako Frontea

* Nazio Askatasunerako Frontea (Aljeria)
* Nazio Askatasunerako Frontea (Argentina)
* Nazio Askatasunerako Frontea (Peru)
* Nazio Askatasunerako Frontea (Albania)

## Nazio Askapenerako Frontea

* Nazio Askapenerako Frontea (Grezia)

## Besteak

* Nazio Askapenerako Farabundo Martí Frontea
* Nazio Askapenerako Fronte Sandinista
* Hego Vietnamgo Askapenerako Nazio Frontea, edo Viet Cong.
# Nazio Batuen Batzar Nagusiaren 3379 ebazpena

NBEren Batzar Nagusiaren 3379 Ebazpena, 1975eko azaroaren 10ean aldeko 72 boto, aurkako 35 eta 32 abstentziorekin onartua, sionismoa eta arrazismoa parekatzen zuen ebazpena izan zen. Sionismoa ezabatzera deitzen zuen, arraza-bereizkeria gisa ulertuta, eta Hego Afrikako apartheidarekin parekatzen zuen. Ebazpena —ez loteslea izanik ere— sionismoari eta arrazismoari buruzko eztabaidetan maiz aipatzen zena, ezeztatu egin zen 1991ko abenduaren 16ko 46/86 ebazpenaren bidez, Nazio Batuen Batzar Nagusiak bere historian idatzitako ebazpenik laburrenetako bat.

## Testuingurua

Sei Eguneko Gerraren ondoren, garaitutako Estatu arabiarrek, bereziki Egiptok eta Siriak, oldarraldi diplomatikoa hasi zuten NBEn eta nazioarteko beste foro batzuetan Egipto eta Sirian, galdutako lurraldeak berreskuratzeko. Aldi berean, Sobietar Batasunak emandako armamentu modernoa eskuratu zuten. Yom Kipurreko gerra lurralde horiek indarra erabiliz berreskuratzeko ahalegina izan zen, "entitate sionistarekin" negoziatzeari uko egiten baitzioten. Israelek lortu zuen lurraldeak mantentzea, eta, erasoa jasan arren, Israelen isolamendu diplomatikoa larriagotu besterik ez zuen egin; bitartean, palestinarren kausak bidaideak eskuratu zituen munduan zehar, Israel potentzia inbasore gisa agertzen zen bitartean.
NBEren 3379 ebazpena Gerra Hotzeko blokeen aritmetikaren testuinguruan soilik uler daiteke, herrialde arabiarrekin, sozialistekin eta lerrokatu gabeekin batera botoa emanez, NBEn gehiengo automatiko bat osatuz, behin eta berriz Israel sistematikoki gaitzetsi zuena. Egoera horren ondorioz, NBEk hogei ebazpen baino gehiago eman zituen Israelen aurka (3089, 3210, 3236, 32/40 eta abar), UNESCOk, Lanaren Nazioarteko Erakundeak edo Munduko Osasun Erakundeak egindako ebazpenekin batera. Horiek, okupatutako lurraldeetatik israeldarrak erretiratzea ez ezik, zalantzan jarri zuten Israelgo Estatuaren zilegitasuna eta haren oinarri ideologikoak. Testuinguru horretan, eraso diplomatiko horren korolario gisa, 3379 ebazpena aurkeztu zen, Israelen existentziaren oinarrietako bat, sionismoa, errotik deslegitimatu zuena, arrazismoarekin parekatzean.
3379 ebazpena 1991n Ameriketako Estatu Batuen ekimenez indargabetu bazen ere, bete egin zuen sustatzaileek zuten Israelen nazioarteko aldarrikapena eteteko helburua.

## Erreferentziak

* ↑ Facsímil de la Resolución 3379 de la ONU "Eliminación de todas las formas de discriminación racial", tercer párrafo

## Kanpo estekak

* Datuak: Q287908
# Nazio-nortasun

Nazio-nortasuna gizarte-, kultura- eta lurralde-baldintza batean oinarritzen da. Nazioaren kontzeptuan oinarritutako identitatea da, hau da, ezaugarri desberdinekin definitutako kolektibitate historiko-kultural bateko kide izatearen sentimendua, lokalismo edo unibertsaltasun handiagoarekin edo txikiagoarekin definitutako mundu-ikuskera ezaugarriak (kulturatik zibilizaziora), interakzio-ohiturak, antolaketa sozial eta politikoa (bereziki, Estatua, berarekin identifikatzen bada edo haren aurka identifikatzen bada). Nazio batekin identifikatzeak esan nahi du ezaugarri horiek hartzen dituzten forma zehatzak bere gain hartzen dituela, sentimendu mota eta maila desberdinekin (norberarenganako maitasuna, besterenarekiko gorrotoa edo beldurra, harrokeriaa, fatalismoa, biktimismoa, besteak beste). Aldi berean, beste edozein faktoretan (hizkuntza, arraza, erlijioa, klase soziala eta gehiago) oinarritutako banako identitateei edo talde-identitateei ematen zaie, eta horiek beren gain hartzen, gainjartzen, alde batera uzten edo ukatzen dira. Elementu esplizituak hartzen ditu erreferentziatzat, hala nola aberri-sinboloak, sinbolo naturalak eta zeinu bereizgarriak (banderak, armarriak, ereserkiak, kirol-selekzioak, txanponak, besteak beste).
Liah Greenfelden arabera, nazio-nortasuna «funtsezko identitatea» da mundu modernoan, beste identitate batzuen aldean, «gizabanakoaren esentziaren beraren definitzailetzat» jotzen baita. Hala, Greenfeldek «nazionalismo» terminoa honela definitzen du zentzu orokorrean: «nazio-nortasunaren esparru kontzeptuala osatzen duten ideien eta sentimenduen multzoa». Anthony D. Smithek, nazionalismoari buruz, «beste ezein printzipiok ez duela gizateriaren leialtasuna» — «mundu modernoa nazioen mundua da» — esaten duenean defendatzen duen ikuspuntua ere antzekoa da. Nazio-nortasunak noiz sortu ziren galdetuta, Greenfeldek honako hau dio: «eratu zen lehen nazioa Ingalaterra izan zen, XVI. mendean. Frantzia eta Errusia XVIII. mendean definitu ziren. Beste nazio gehienek XIX. eta XX. mendeetan egin zuten».
Historikoki, nazio-nortasuna imajinatutako komunitate bat da, Europako eta Amerikako estatu-nazioetan XIX. mendeko nazionalismoek nazioa eraikitzeko erabili zuten modua; inperialismoaren eta kolonialismoaren aurkako erresistentzia-mugimenduek mundu osora zabaldu zuten, eta XX. mendearen bigarren erdian deskolonizazioak eta hirugarren-mundismoak.

## Erreferentziak

* ↑ Euskalterm: [Hiztegi terminologikoa] [2002]
* 1 2 Greenfeld, Liah. (1999). Nacionalisme i modernitat. Catarroja: Afers-Universitat de València, 18 or. ISBN 84-86574-79-X..
* ↑ Smith, Anthony D.. (2008). Els orígens ètnics de les nacions. Catarroja: Afers-Publicacions de la Universitat de València, 243 or. ISBN 978-84-95916-92-1..
* ↑ Benedict Anderson (1983) Imagined Communities: Reflections on the Origin and Spread of Nationalism.

## Kanpo estekak

* Datuak: Q1880695
* Multimedia: National identity / Q1880695